Vadi küla
Vadi (Waddi) on küla Jõgeva maakonnas Mustvee vallas. Aastatel 1992–2017 (kuni Eesti omavalitsuste haldusreformini) asus küla Ida-Viru maakonnas Avinurme vallas. Küla piirneb põhjas Änniksaare, idas Sälliksaare ja Maetsma ning lõunas Kärasi külaga. Küla läbib Avijõgi. Majavaldused paiknevad eraldatult valdavalt Avinurme–Lohusuu maantee ja Vadi–Jõemetsa tee ääres.